OpenLLM-France/wikimedia huggingface dataset:
# La maledicció de la flor daurada

La maledicció de la flor daurada (en xinès simplificat: 满城尽带黄金甲; en xinès tradicional: 滿城盡帶黃金甲; en pinyin: Mǎnchéng Jìndài Huángjīnjiǎ) és una pel·lícula del 2006, de tons èpics, que va ser dirigida per Zhang Yimou, de la qual és també autor del guió que s'inspira en l'obra del dramaturg Cao Yu, traslladant l'acció a segles anteriors, encara que el rigor històric se'n ressent, tant en el guió inicial xinès (període de les "Cinc Dinasties i dels Deu Regnes") com en la versió anglesa ("Dinastia Tang"), mentre que en la versió xinesa final no s'especifica exactament la cronologia. És un dels films de més alt pressupost de la Xina: guanyadora de diversos premis.
Televisió de Catalunya la va exhibir el 28 d'agost de 2011 en llengua catalana.

## Argument

A la Xina del segle x, sota la dinastia Tang, al Palau Imperial (“la Ciutat Prohibida” de la capital d'aquesta dinastia) s'estan preparant per a un gran esdeveniment: estan en vigílies del Festival Chong Yang que se celebra el novè dia del novè mes lunar. El palau s'omple de flors daurades. El retorn inesperat de l'Emperador, acompanyat pel príncep Jai, per celebrar la festa amb la família, resulta sospitós, ja que la seva relació amb l'Emperadriu és molt freda. Durant molts anys, l'Emperadriu i el Príncep hereu Wan, el seu fillastre, han mantingut una relació amorosa, però Wan se sent atrapat i somia a fugir del palau amb la seva enamorada Chan, la filla del metge Imperial. Mentrestant, el Príncep Jai, el fill fidel, creix preocupat per la salut de l'Emperadriu i la seva obsessió pels crisantems daurats.

## Repartiment

* Yun-fat Chow (en el paper de l'emperador Ping, 大王)
* Gong (emperadriu Fènix, 王后)
* Jay chou (príncep Yuanjie, 王子元杰)
* Ye Liu (príncep Yuanxiang,太子元祥)
* Dahong Ni (metge imperial Jiang,蒋太医)
* Junjie Qin (Príncep Yuancheng, 王子元成)
* Man Li (filla del metge Jiang Chan,蔣嬋)
* Jin Chen (mare de Jiang Chan, 蒋氏)
(veu) Eunuc
Nota: els noms estan escrits seguint el model occidental de noms i cognoms.

## Referències i enllaços externs

* http://www.imdb.com/title/tt0473444/
# Laffittita

La laffittita és un mineral de la classe dels sulfurs. Va ser anomenada en honor de Pierre Paul Laffitte, director i president de l'École nationale supérieure des mines de Paris.

## Característiques

La laffittita és un sulfur de fórmula química AgHgAsS₃. Cristal·litza en el sistema monoclínic en cristalls rugosos, de fins a 4 mm, en forma d'eix a prismàtic, tabulars en {100}; també pot aparèixer en forma granular. La seva duresa a l'escala de Mohs és 3,5.
Segons la classificació de Nickel-Strunz, la laffittita pertany a «02.GA: nesosulfarsenats, nesosulfantimonats i nesosulfbismutits sense S addicional» juntament amb els següents minerals: proustita, pirargirita, pirostilpnita, xantoconita, samsonita, skinnerita, wittichenita, lapieïta, mückeïta, malyshevita, lisiguangita, aktashita, gruzdevita, nowackiïta, routhierita, stalderita, erniggliïta, bournonita, seligmannita i součekita.

## Formació i jaciments

La laffittita es forma en dipòsits hidrotermals amb altres sulfurs d'arsènic. Va ser descoberta a Jas Roux, a La Chapelle-en-Valgaudémar (Alts Alps, Provença – Alps – Costa Blava, França). També ha estat descrita als Estats Units, Itàlia i el Kirguizstan.

## Referències

* 1 2 «Laffittite» (en anglès). Mindat. [Consulta: 7 novembre 2015].
* ↑ «Laffittite» (en anglès). Handbook of Mineralogy. Arxivat de l'original el 4 de març 2021. [Consulta: 24 gener 2019].
# Ollan Cassell

Ollan Cassell (Nickelsville, 5 d'octubre de 1937) és un atleta estatunidenc, ja retirat, especialista en curses de velocitat, que va competir durant les dècades de 1950 i 1960.
El 1964 va prendre part en els Jocs Olímpics d'Estiu de Tòquio, on va disputar dues proves del programa d'atletisme. En els 4×400 metres, formant equip amb Michael Larrabee, Ulis Williams i Henry Carr, va guanyar la medalla d'or, mentre en els 400 metres quedà eliminat en semifinals.
En el seu palmarès també destaquen tres medalles als Jocs Panamericans de 1963, dues d'or i una de plata, així com els campionats de l'AAU de les 220 iardes de 1957 i les 440 iardes de 1965.
Una vegada retirat, el 1965, passà a exercir tasques directives a l'AAU. Entre 1970 i 1980 en fou director executiu. De 1984 a 1996 va ser vicepresident de la Federació Internacional d'Atletisme. Paral·lelament exercia de professor d'història dels esports olímpics a la Universitat d'Indianapolis.
El 2006 fou inclòs al National Track and Field Hall of Fame dels Estats Units.

## Millors marques

* 100 metres. 10.79" (1963)
* 200 metres. 20.80" (1963)
* 400 metres. 45.60" (1964)

## Referències

* 1 2 3 «Olympedia – Ollan Cassell». [Consulta: 9 juliol 2024].
* ↑ «Ollan CASSELL | Profile | World Athletics». [Consulta: 9 juliol 2024].
* ↑ «United States Championships (Men 1943-)». [Consulta: 9 juliol 2024].
* ↑ Benyo, Richard; Henderson, Joe. «C: Cabrera, Delfo to Curp, Mark». A: Running Encyclopedia: The Ultimate Source for Today's Runner. Champaign, Illinois: Human Kinetics, 2002, p. 58. ISBN 9780736037341.
* 1 2 3 «USA Track & Field | Ollan Cassell». [Consulta: 9 juliol 2024].
* ↑ «Track and Field Statistics». [Consulta: 9 juliol 2024].
# Lafitte

«Lafitte» té aquests significats:
* Toponímia:
** Lafitte (Louisiana), població dels Estats Units a l'estat de Louisiana
** Lafitte (Tarn i Garona), municipi al departament de Tarn i Garona (regió d'Occitània, França)
** Lafitte-sur-Lot, municipi al departament d'Òlt i Garona (regió de Nova Aquitània, França)
** Lafitte-Vigordane, municipi al departament de l'Alta Garona (Occitània)
* Biografies:
** Dolors Lafitte (Roda de Ter, 1949 - Girona, 2008), cantant catalana, cofundadora del Tradicionàrius i membre d'Ara Va de Bo i d'Els Trobadors
** Laurent Lafitte (Fresnes, 1973), actor francès, resident a la Comédie-Française
** Piarres Lafitte (Luhuso, 1901 - Baiona, 1985), sacerdot i escriptor basc en eusquera conegut pels seus estudis sobre la literatura en eusquera
** Yasmine Lafitte (Thar Es-Souk, 1973,) actriu porno marroquina, resident a França
# L'Alcerà

L'Alcerà és una masia situada al poble de Clarà, municipi de Castellar de la Ribera, a la comarca catalana del Solsonès. És una masia documentada des del segle xviii
És una masoveria del Noguer

## Enllaços externs

* Fototeca del Solsonès: Article referit a aquesta masia

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 63
# Medalla d'Or al Mèrit Cultural, Científic, Cívic o Esportiu de la Ciutat de Barcelona

La Medalla d'Or al Mèrit Cultural, Científic, Cívic o Esportiu és una distinció atorgada per l'Ajuntament de Barcelona per distingir la trajectòria de persones o entitats que han treballat en favor de la ciutat de Barcelona. Reconeixen la qualitat de l'obra feta per aquests ciutadans i ciutadanes en les diverses branques de la cultura, les ciències, el civisme o l'esport.
Va ser creada l'any 1952 sota la denominació de Medalla al Mèrit Científic o Artístic, i redenominada l'any 1997 com Medalla al Mèrit Artístic i Científic.
L'any 2012, L'Ajuntament de Barcelona va reformar la normativa que afectava les distincions i medalles existents i va regular la creació de quatre categories de distincions:

## Descripció

La medalla està encunyada segons el disseny original de Frederic Marès i portaran gravat el nom dels guardonats i la data d'aprovació per part del Consell Plenari.
Juntament amb la Medalla, les persones guardonades rebran un diploma acreditatiu i un botó o agulla de solapa.
S'atorguen per acord del Plenari del Consell Municipal.
Es concediran fins a setze medalles a l'any en funció de les propostes presentades.

## Referències

* 1 2 3 «Reglament d'Honors i Distincions de l'Ajuntament de Barcelona». Diputació de Barcelona, 12-07-2012. [Consulta: 30 octubre 2018].
* ↑ Ajuntament de Barcelona «Reglamento para la concesión de la Medalla al Mérito Artístico o Científico [1952]». Gaseta Municipal, 1952.
* ↑ Ajuntament de Barcelona «Reglament de la medalla d'honor de Barcelona [1997]». Gaseta Municipal, 10-12-1997.
# Josep Maria Ruiz Simón

Josep Maria Ruiz Simón (Barcelona, 1961) és un filòsof i professor universitari català.
Va estudiar Filosofia i Filologia catalana a la Universitat Autònoma de Barcelona, on es va doctorar en Filosofia. Va ser professor de la Universitat Autònoma de Barcelona i en l'actualitat ho és del Departament de Filosofia de la Universitat de Girona.
En les seves publicacions acadèmiques s'ha ocupat d'autors com Bernat Metge, Leo Strauss, Eugeni d'Ors i Ramon Llull. Va obtenir el Premi Ciutat de Barcelona de Literatura pel seu assaig L'Art de Ramon Llull i la teoria escolàstica de la ciència (Quaderns Crema, 1999).
Col·labora setmanalment al diari La Vanguardia. Un recull dels articles apareguts en aquest mitjà ha estat publicat amb el títol Fora d'hora (Quaderns Crema, 1989).

## Referències

* ↑ «Josep Maria Ruiz Simón». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Montereau-Fault-Yonne

Montereau-Fault-Yonne és un municipi francès, situat al departament de Sena i Marne i a la regió de l'Illa de França.
Forma part del cantó de Montereau-Fault-Yonne, del districte de Provins i de la Comunitat de comunes del Pays de Montereau.

## Història

Durant la guerra dels Cent Anys, en 1437 fou presa als anglesos per Carles VII de França i Carles IV del Maine després d'un setge.

## Referències

* ↑ Michelet, Jules. History of France, Volum 2 (en anglès). G. H. Smith, 1857, p. 181.
# Mahsum Korkmaz

Mahsum Korkmaz o Mazlum Korkmaz, també conegut com a Agit, fou el primer comandant de les forces militars del Partit dels Treballadors del Kurdistan, les Brigades de la Llibertat del Kurdistan (Hêzên Rizgariya Kurdistan, HRK)
Agit va refugiar-se al Líban any 1980, on va començar l’entrenament militar, escapant del cop d'estat dels militars turcs fou dels primers en infiltrar-se altre cop a Turquia creant un operatiu guerriller, les Forces d'Alliberament del Kurdistan. És conegut per haver liderat els atacs del PKK de 1984, amb els quals va començar la revolta armada per la independència kurda. Fou mort a Nowruz, el 1986, per forces turques. La lluita armada es va intensificar des del 1985 i Agitfou abatut per l’exèrcit turc a les muntanyes Gabar, Botan el 28 de març de 1986.
El principal camp d'entrenament del PKK durant els anys 80 i principis del 90, l'Acadèmia Mahsum Korkmaz, que estava ubicada a la vall libanesa de la Bekaa, fou batejada en honor seu.

## Referències

* ↑ «The Kurds and the Future of Turkey - Michael M. Gunter - Google Boeken».
* ↑ Vazquez i Mir, Jordi. «Fa 29 anys moria en combat el comandant Mahsum Korkmaz». La República, 28-03-2015. [Consulta: 9 agost 2022].
* ↑ «Civil Wars of the World: Major Conflicts Since World War II - Google Boeken».
* ↑ «Abdullah Öcalan en de ontwikkeling van de PKK». Arxivat de l'original el 2012-05-26. [Consulta: 22 gener 2014].
* ↑ «Blood and Belief: The PKK and the Kurdish Fight for Independence». Arxivat de l'original el 2014-10-07. [Consulta: 28 novembre 2012].
# Ondrašovce

Ondrašovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1427.
# Pacte Autonòmic de 1977

El Pacte Autonòmic va ser un acord entre les forces polítiques de les Illes Balears, subscrit el 4 de juny de 1977, a través del qual els seus signants es comprometien a exigir el reconeixement dels drets i la identitat de les Illes Balears i a defensar el seu accés a un Estatut d'Autonomia.

## Antecedents

A finals de 1976, en un acte que va tenir lloc a l'Ateneu de Maó, les forces polítiques menorquines es van declarar a favor de l'autonomia per Menorca. El febrer de 1977 es va presentar a Menorca, als partits d'esquerra, un projecte d'estatut (conegut com l'Estatut de Cura, santuari de l'illa de Mallorca on va ser presentat públicament el 13 de març). L'avantprojecte va ser ratificat per l'Assemblea Popular de Mallorca i rebutjat per les forces polítiques d'àmbit estatal.
Així i tot, el projecte autonòmic balear era indefugible en el marc del procés polític estatal i davant la immediatesa del procés electoral es convertia en un tema cabdal. Fins i tot els partits d'àmbit estatal com la UCD i el PSOE tenien interès a neutralitzar el possible efecte autonomista en el procés electoral que s'estava vivint. Per això tots els partits polítics signaren el Pacte Autonòmic (a excepció d'Aliança Popular, Aliança Nacional 18 de juliol-Força Nova, el Cercle Doctrinal José Antonio i el Front de Treballadors (Organització d'Esquerra Comunista). Abel Matutes, d'Aliança Popular, el va signar a títol personal i el Front de Treballadors s'hi va adherir més tard.
En reunió dels signants del pacte del 26 de juny de 1977 no s'acceptà la proposta de Sebastià Serra i Antoni Tarabini, en nom d'Unitat Socialista, d'institucionalitzar un òrgan de seguiment del mateix pacte.

## Contenguts

En el text del Pacte s'establia que el projecte d'Estatut havia de ser elaborat per totes les forces democràtiques, fins i tot per les que no estassis representades al Parlament. El document es referia a la implantació de l'ús de la llengua catalana a les Balears i s'hi propugnava el principi de subsidiarietat.
Davant la signatura del Pacte les illes menors varen imposar la condició que la representació de cada illa en el futur Consell General Interinsular hauria de ser paritària, sense tenir en compte el nombre d'habitants. D'aquesta manera es plantejava un tema que tendria importància en tot el procés preautonòmic: el de la paritat entre illes. En tot cas, va ser la primera vegada que es va aconseguir un consens important a favor de l'autonomia balear.

## Referències

* ↑ Enciclopèdia d'Eivissa i Formentera, Pacte per a l'Autonomia de les Illes Balears
* ↑ MOSQUERA, Roberto i NADAL, Antoni. El procés autonòmic balear (1976-1987). Palma: Edicions Documenta Balear, 1994. P. 17-18.
* ↑ Pinya Homs, Romà. La lluita per l'autonomia de les Balears. Palma: Obra Cultural Balear, 1985. P. 34-35
# Pacte Democràtic per Catalunya

El Pacte Democràtic per Catalunya fou una coalició electoral catalana que es va presentar a les eleccions generals espanyoles de 1977, centrant el discurs en la necessitat d'aprovar un Estatut d'autonomia per Catalunya. La integraven Convergència Democràtica de Catalunya (CDC), el Partit Socialista de Catalunya-Reagrupament, Esquerra Democràtica de Catalunya (EDC), Front Nacional de Catalunya (FNC) i independents.
Va obtenir 514.647 vots (16,68%), 11 diputats i 2 senadors. El cap de llista era Jordi Pujol (CDC -5 diputats-), juntament amb Ramon Trias i Fargas (EDC -2 diputats-) i Josep Verde i Aldea (PSC-R -4 diputats-). Poc després de les eleccions la coalició es va trencar: el PSC-R es va unir al PSOE i al PSC-C per formar el PSC, mentre CDC s'uniria a Unió Democràtica de Catalunya per formar CiU.

## Resultats electorals

| Any | Vots | % | Escons | Pos. | Govern |
| 1977 | 514.647 | 2,81 | 11 / 350 | 5è | Oposició |

## Referències

* ↑ Álvaro, Francesc-Marc. Ara sí que toca!: Jordi Pujol, el pujolisme i els successors. Edicions 62, 2010, p. 22. ISBN 8429765700.
# PRL

PRL té els següents significats:
* Prevenció de riscos laborals, conjunt de mesures adoptades o previstes amb la finalitat d'evitar riscos per a la salut en el treball.
* Prolactina, hormona que s'encarrega principalment d'estimular i mantenir la producció làctica
Viccionari
# PRINCE2

PRojects IN Controlled Environments o PRINCE, versió en anglès de Projectes en entorns controlats, és un mètode de gestió de projectes que abraça l'administració, el control i l'organització d'un projecte. És una marca registrada de l'Office of Government Commerce del Regne Unit.

## Història

PRINCE2 va ser originalment desenvolupat per la Central Computer and Telecommunications Agency que forma part de la OGC. Des de 1989 s'ha vingut utilitzant com a estàndard per a la gestió de projectes, sobretot al Regne Unit.
Inicialment, aquest mètode va ser desenvolupat únicament per a projectes TIC, però l'última versió, PRINCE2, és compatible amb la gestió de qualsevol tipus de projecte. La revisió més recent es va publicar el 16 de juny de 2009 por l'OGC, sent denominada com a PRINCE2:2009 Refresh.

## Referències

* ↑ «Pàgina web oficial de PRINCE2» (en anglès). Arxivat de l'original el 2012-11-02. [Consulta: 16 maig 2021].
* ↑ «ogc.gov.uk» (en anglès). Arxivat de l'original el 2017-05-23. [Consulta: 23 desembre 2010].
* ↑ «Blog de PRINCE2 (mètode i certificació)» (en castellà).

## Enllaços externs

* Web oficial
# Orodromeus makelai

Orodromeus makelai és una espècie de dinosaure hipsilofodont que va viure al Cretaci superior (Campanià), fa uns 75 milions d'anys, en el que actualment és Nord-amèrica. Era un petit herbívor que probablement va coexistir amb dinosaures com el daspletosaure i l'einiosaure. Les seves restes fòssils es van trobar a Montana, Estats Units. Orodromeus makelai, l'espècie tipus, va ser descrita per Horner i Weishampel l'any 1988.
S'ha especulat que aquest animal pot haver excavat com el seu parent Oryctodromeus.

## En la cultura popular

Orodromeus apareix al tercer episodi de la sèrie de televisió de Discovery Channel Dinosaur Planet, en el que apareix vivint en ramats i caçat per un grup de Troodon.

## Referències

* ↑ Varricchio, David J.; Martin, Anthony J.; and Katsura, Yoshihiro «First trace and body fossil evidence of a burrowing, denning dinosaur». Proceedings of the Royal Society B: Biological Sciences, 274, 2007, pàg. 1361–1368. DOI: 10.1098/rspb.2006.0443 [Consulta: 22 març 2007].
* http://www.thescelosaurus.com/ornithopoda.htm Arxivat 2013-09-27 a Wayback Machine.
* Horner, J. and Weishampel, D., 1988, “A comparative embryological study of two ornithischian dinosaurs”, Nature (London), 332(No. 6161); 256-257 (1988).
Ornithischia :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
# PS

PS té els següents significats:
* Partit Socialista (França): partit polític francès.
* Partit Socialdemòcrata d'Andorra: partit polític andorrà.
* Playstation: consola de videojocs.
* Comanda UNIX ps: comanda dels sistemes operatius Unix-like.
* Poliestirè: polímer termoplàstic.
Viccionari
# PSA

PSA té els següents significats:
* Política:
** Partit Socialdemòcrata d'Andorra
** Partit Socialista d'Andalusia
** Partit Socialista d'Aragó
* Medicina: Antigen específic de la pròstata
* Automobilisme: PSA
Viccionari
# Parker Strip

Parker Strip és una concentració de població designada pel cens dels Estats Units a l'estat d'Arizona. Segons el cens del 2000 tenia 3.302 habitants.

## Demografia

Segons el cens del 2000, Parker Strip tenia 3.302 habitants, 1.589 habitatges, i 953 famílies La densitat de població era de 179,6 habitants/km².
Dels 1.589 habitatges en un 16,2% hi vivien nens de menys de 18 anys, en un 51% hi vivien parelles casades, en un 5% dones solteres, i en un 40% no eren unitats familiars. En el 31,4% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,57.
Per edats la població es repartia de la següent manera: un 16% tenia menys de 18 anys, un 4,9% entre 18 i 24, un 22,5% entre 25 i 44, un 34,3% de 45 a 60 i un 22,3% 65 anys o més.
L'edat mediana era de 50 anys. Per cada 100 dones de 18 o més anys hi havia 110,7 homes.
La renda mediana per habitatge era de 33.675 $ i la renda mediana per família de 38.139 $. Els homes tenien una renda mediana de 34.924 $ mentre que les dones 23.614 $. La renda per capita de la població era de 21.675 $. Aproximadament el 10,9% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parker Strip». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Parker Strip». American Fact Finder. Oficina del Cens dels Estats Units, 12-01-2010.
# Partits polítics de Somalilàndia

Somalilàndia té un sistema polític en el què la constitució restringeix la participació a un màxim de tres partits, norma relaxada el 2011 després d'una votació al parlament. Tot i que els partits definits per regió o clan estan tècnicament prohibits, les afiliacions a partits i clans sovint coincideixen.
* Kulmiye (Kulmiye Nabad, Midnimo iyo horumar, Partit de la Pau, la Unitat i el Desenvolupament) també conegut com a Solidaritat, Reunió i Unió i Desenvolupament. El seu fundador fou Ahmed Mohamed Mohamoud Silanyo, president (1984-1990) del Moviment Nacional Somali.
* Waddani El Partit Nacional de Somalilàndia (Xisbiga Waddani, Partit Patriòtic), de vegades denominat Partit Nacional de Waddani i més conegut per la seva forma somalí abreujada Waddani, va ser fundat per Abdirahman Mohamed Abdullahi Irro el 2012.
* Partit per la Justícia i el Desenvolupament (Ururka Caddaalada iyo Daryeelka) també conegut com a Partit de la Justícia i el Benestar. El president és Faysal Ali Warabe.
El Partit Democràtic d'Unitat Popular (Ururka dimuqraadiga ummadda bahawday, conegut com a Partit de l'Aliança Popular Democràtica, Partit d'Unitat Popular Democràtica i Partit de l'Aliança Nacional Democràtica, presidit per Dahir Riyale Kahin es va dissoldre en 2011.
Fins a les eleccions locals del 2002 existien nombrosos partits. Entre 20 i 30. Les eleccions del 2002 tenien dos proposits: elegir els càrrecs municipals de 23 districtes de les sis regions (els quals elegien a l'alcalde) i determinar quins eren els tres partits més gran que conforme a la constitució podrien participar en les següents eleccions (per accedir a la condició de partit constitucional calia obtenir almenys el 20% dels vots en quatre de les sis regions, els tres més propers a aquesta condició obtenien el dret a participar en les futures eleccions). Els principals partits que existien el 2002 eren:
* UDUB - Partit Democràtic d'Unitat Popular
* KULMIYE - Partit de la Pau, la Unitat i el Desenvolupament
* UCID - Partit per la Justícia i el Desenvolupament
* SAHAN - Reconeixement
* HORMOOD - Avantguarda
* ASAD - Salvació i Desenvolupament
* ILESKY (no va participar)

## Referències

* 1 2 «Freedom in the World 2013 - Somaliland» (en anglès). UNHCR, 2013. [Consulta: 6 agost 2021].
# Partits judicials de Múrcia

A la Regió de Múrcia es comptabilitzen 11 partits judicials.

## Partit judicial de Caravaca de la Cruz

Calasparra, Caravaca de la Cruz, Cehegín, Moratalla

## Partit judicial de Cartagena

Cartagena, Fuente Álamo i La Unión

## Partit judicial de Cieza

Favanella, Abarán, Blanca, Cieza, Fortuna, Oxós, Ricote, Ulea i Villanueva del Riu Segura

## Partit judicial de Llorca

Águilas, Llorca i Puerto Lumbreras

## Partit judicial de Mula

Albudeite, Bullas, Campos del Río, Mula i Pliego

## Partit judicial de Múrcia

Alcantarilla, Beniel, Múrcia i Santomera

## Partit judicial de Iecla

Iecla

## Partit judicial de Molina de Segura

Alguazas, Archena, Ceutí, Lorquí, Molina de Segura i Las Torres de Cotillas

## Partit judicial de Totana

Aledo, Alhama de Múrcia, Librilla, Mazarrón i Totana

## Partit judicial de Jumella

Jumella

## Partit judicial de San Javier

Los Alcázares, San Javier, San Pedro del Pinatar i Torre Pacheco
# Pargietes

Pargietes (llatí: pargyetae, grec pargyetai) fou un poble de les muntanyes Paropamisus (Hindu Kush), al sud-oest de Kabul, esmentat per Ptolemeu. El seu nom derivaria de la paraula sànscrita parvata que vol dir muntanya.